**Dacă eşti bărbat**

*Grigore Vieru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lui Dumitru Matcovschi

Dacă eşti bărbat,

Nu lăcrima,

Ci sângele să-ţi verşi

În mijlocul mulţimii oropsite.

Şi nu blajina

Pâlpâire-a lumânării,

Ci fulgerul scăpărător

Să-l porţi în mâini.

Şi-al tău cuvânt

Să-l înţeleagă pe deplin

Măicuţa ta, copiii

Şi truditoarea iarbă.

Dacă eşti bărbat

Pe colţul tău de pământ,

La marginea Ţării tale,

În mijlocul mulţimii oropsite!

\* \* \*

Lui Vintilă Matei

Rău să nu înţelegi

Că eşti liber.

Dar groaznic

Să nu pricepi că eşti rob –

Aceasta e Basarabia,

Frate al meu,

Tu care îngheţatele mâini

Ale copiilor ei

Le încălzeşti în mâinile tale.

Sun mâinile tale

Ca o carte frumoasă

Care le spune:,,Albaştri

Sun ochii libertăţii

Şi parcă tot nu-i destul

Numai atât”.